Publication: Magyar Közlöny
Issue: MK-2010-99 (Year: 2010, Number: 99)
Era: contemporary
Section: a biztosítás szabályai szerint számított nominális nyugdíj sérthetetlen (…) [26/1993. (IV. 29.) AB határozat, ABH 1993,
Paragraph Index: 138

b) pontjában meghatározott feltételek szerint egy összegre való átváltásával történik. A járadék megállapításánál alkalmazott egységes halandósági táblában a férfi és nõi halandóságot egyaránt figye lembe kell venni. A járadékot a biztonsági tartalékok képzésére és a folyósítás várható költségeire is figyelemmel kell megállapítani. A (4) bekezdés szerint a választott szolgáltatás fedezetének képzése a szolgáltatás teljes fedezetének az egyéni számláról a választott szolgáltatás tartalék számlájára egy összegben való átvezetésével történik. A 3. számú melléklet tartalmazza a pénztártagot megilletõ hozamgarantált tõke összege kiszámításának képletét. Ebbõl az következik, hogy a tagdíj-befizetések és a teljesítendõ szolgáltatások mértéke között szoros összefüggés van, és a pénztártag arra számíthat, hogy jogosultsága megnyíltakor nyugdíjszolgáltatásban részesül. Az Alkotmánybíróság az 51/2007. (IX. 15) AB határozatában a társadalombiztosítási várományokra vonatkozóan az alábbiakat állapította meg: „A »váromány«, a szó legtágabb értelmében olyan jövõbeli jogszerzést lehetõvé tevõ függõ jogi helyzet, amelyben a jogszerzés feltételei részben megvannak, míg további feltételei a jövõben vagy bekövetkeznek, vagy sem. Szûkebb értelemben várományon valamely alanyi jog megszerzésének jogilag biztosított lehetõségét értjük, amelytõl a várományost az ellenérdekû fél önkényesen nem foszthatja meg (Szladits Károly: A magyar magánjog vázlata. Budapest, 1933. 109. p.).” (ABH 2007, 652, 661.) Az alkotmányjogilag védett váromány tehát a nyugdíjszolgáltatásra általánosságban vonatkozik. Miután a Törvény e kétféle nyugdíjszolgáltatás tekintetében más rendelkezéseket tartalmaz, az Alkotmánybíróság azt vizsgálta, hogy konkrétan mire volt alkotmányjogilag védett várománya a pénztártagnak, és megállapítható-e a váromány indok nélküli, vagyis alkot mány elle nes elvonása. 3.1. Az Mpt. 22. §-ának rendelkezései alapján a magánnyugdíjpénztárban való részvétel azok számára, akik taggá váltak, kötelezõ. [Az eredeti szabályok szerint, ha a pénztártag önkéntes döntése alapján vált a pénztár tagjává 2000. december 31. napjáig, egy alkalommal visszaléphetett a társadalombiztosítási nyugdíjrendszerbe; késõbb ezt határidõhöz (2002. december 31.) kötötték, illetve bizonyos személyi körben újból megnyitották a visszalépés lehetõségét, de jelenleg nincs olyan szabály, amely a visszalépést általánosan lehetõvé tenné]. Az Mpt. eredeti szabályai alapján 1997. szeptember 1-je és 1999. szeptember 1-je között válhatott a biztosított személy pénztártaggá, az önkéntes belépések ezzel lezárultak. A jelenlegi pénztártagok egy része a tör vény kötelezõ rendelkezései folytán, másik részük viszont önkéntes döntés alapján vált pénztártaggá. Az Mpt. ugyanis a pályakezdõnek nem minõsülõ személyeknek általános jogot biztosított a tör vény hatálybalépését (1997. szeptember 1-jét) követõ 2 éven belül tagsági viszony önkéntes létesítésére. Ebben az idõszakban a Tny. 7. § (1) bekezdése szerint a nyugdíjkorhatár az 1939-tõl született férfiaknál és az 1947-tõl született nõknél a betöltött 62. életév volt. Az egyösszegû kifizetéshez kapcsolódó 180 hónapos szabály és a korhatár együttes hatásaként ezért azok a személyek, akik a 62. életévüket megelõzõ 15 éven belül (vagyis több, mint 47 évesen), vagy idõsebb korban váltak pénztártaggá, számíthattak arra, hogy jogot szereznek a korhatár elérésekor az egyösszegû kifizetés választására is – függetlenül a tagdíjfizetés és az ennek révén majd várható járadék mértékétõl. [Az Alkotmánybíróság elsõsorban az önkéntes döntés alapján az elsõ két évben taggá vált személyek helyzetét vizsgálta, jóllehet az Mpt. 180 hónapos szabálya elvileg valamennyi pénztártagra (a pályakezdõnek – lásd az Mpt. többször módosított 3. §-át – minõsülõkre is) vonatkozik. A tagsági viszony önkéntes létesítésére vonatkozó szabályok ugyanis 2006. január 1-jétõl változtak, ennek életkori feltételei azonban (pl. a nem betöltött 30. év) a 180 hónapos szabály alkalmazhatóságát gyakorlatilag kizárják.] Habár idõközben a nyugdíjkorhatárt felemelték a 65. életévre – és ez az 1952. január 1-je elõtt született személyeket nem érinti [Tny.

Source: https://magyarkozlony.hu/hivatalos-lapok/be1c759cf1b4557e13395210e990a7148ef36fa6/dokumentumok/765952210b7e58d52703ad6a711a7c2c21618176/letoltes